# Sant Joan de Labritja

Sant Joan de Labritja és un municipi de l'illa d'Eivissa. L'alçada màxima del terme és de 410 metres a es Fornàs. El municipi consta de quatre parròquies: Sant Joan de Labritja (Poble) (abans Sant Joan Baptista), Sant Miquel de Balansat, Sant Vicent de sa Cala i Sant Llorenç de Balàfia.
El gentilici joancí o joaní no es referix al municipi sinó al poble de Sant Joan. Els altres pobles tenen els seus propis gentilicis: llorencer a Sant Llorenç, miqueler a Sant Miquel, caler a Sant Vicent.
L'escut del municipi fa referència a l'antiga família noble. De fet, aquest escut es pot trobar a l'antiga residència d'aquesta família al Carrer Major, a Dalt Vila.

## Economia

De la superfície útil de cultiu l'any 1982 es cultivaven 3.239 ha i predominaven els fruiters de secà. Els centres econòmics principals són: Portinatx, es Port de Sant Miquel, na Xemena, cala Xarraca i la cala de Sant Vicent.

## Entitats de població

Conté, a banda dels nuclis llistats dessota, entre d'altres: la vénda de Benirràs, la vénda de Cas Ripolls, la de Cas Vidals, la des Cavallers, la d'es Niu des Corbs, Rubió i la de Labritja. I també una gran urbanització: Punta Grossa.
| Entitat de població | Habitants (2015) |
| Cala de Portinatx | 590 |
| Cala de Sant Vicent | 121 |
| Port de Sant Miquel | 153 |
| Sant Joan de Labritja | 1.101 |
| Sant Llorenç de Balàfia | 1.633 |
| Sant Miquel de Balansat | 1.931 |
| Sant Vicent de sa Cala | 343 |
| Font: IBESTAT ||

## Geografia
### Petits cims

El relleu no és gaire accidentat a l'illa d'Eivissa. A Sant Joan de Labritja podem trobar les següents formacions muntanyoses: Es Pujolots, que arriben als 195 metres d'altitud, situats a Sant Miquel de Balansat; Sa Serra, conjunt elevat que assoleix els 176 metres, situada a la vénda des Rubió, a mestral de Sant Miquel de Balansat. Però sobretot en destaca el Puig Pelat (245 m), a la vénda de Rubió.

### Cales

* Cala de Portinatx.
* Cala de Sant Vicent.
* Cala d'en Serra.
* Cala Xarraca.
* Cala Xuclà.
* Es Portitxol de Rubió.
* Port de Benirràs.
* Port de ses Caletes.

## Referències

* 1 2 3 «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ https://www.enciclopedia.cat/ec-gdlc-e00171960.xml
* 1 2 «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ Enciclopèdia d'Eivissa i Formentera, Pujolots, es
* ↑ Enciclopèdia d'Eivissa i Formentera, Sa Serra
* ↑ Enciclopèdia d'Eivissa i Formentera, Puig Pelat
* ↑ «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.
* ↑ «Sant Joan de Labritja». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Pàgina de l'Ajuntament
* Informació de l'Institut Balear d'Estadística